

Vrea

Vrede

Friede für die ganze Schöpfung, Beate Heinen (1996)

**Kerstnachtdeenst Seent Vitus keark – Dedemsvaart**

**woensdag 21 december 2022**

**Veurgangers**

classis predikant

Klaas van der Kamp

bisschoppelijk vicaris

Ronald Cornelissen

**Ȍargel:** Jan Kamphuis

**Gitaar**: Geert van de Logt

**Koor:** TODA o.l.v. Maarten Barneveld

Violist: Veronica Chaban

Pianist Hans van der Werf

Stichting Midwinterhoornblazers Reest en Vecht bloazers

**Tableaugroep**

Wim de Jong, Anco Tol, Tabitha Keuning, Gert Wijnstok, Hanneke Diermanse

**Leazers**

Susan Huizendveld

Ralph Becking

**Keender**: Daan, Simeon, Tobias, Fenna, Maaike en Jan

**Kösters**

Wim Heitbrink, Mineke Groen

**Presentasie** Bert Groothengel

**Őargelspel**

**Processie**

Keender stekt de kearskes an

**Wiej zingt: Zukend noar licht**

Zukend noar licht hier in ’t duuster

zuukt wiej noar Oe, woarheid en kracht

maak oons oen volk, heilig, vol luuster

schien in de donkere nacht.

Christus, oons licht

schien deur oons hen, schien deur ’t duuster

Christus, oons licht

schien vandage, hier in oen huus.

Zukend noar rust bint wiej vol zörgen

zukend noar hoop, troost deur oen woord

spreek deur oons hen töt de verdrukten

zo wordt oen stem ja heurd.

Christus, oons licht

schien deur oons hen, schien deur ’t duuster

Christus, oons licht

schien vandage, hier in oen huus.

Zukend noar troost bint veul luu zwarvend

zukend noar warmte bint veul luu koald

maak oons een huus van levende stienen

schuulplaats veur Oe e-bouwd

Christus, oons licht

schien deur oons hen, schien deur ’t duuster

Christus, oons licht

schien vandage, hier in oen huus.

Zoveule goedheid an oons e-geven

veur zoveul leed ,veur zoveul gemis

maak oons töt dienaars, leer oons te delen

totdat Oen rijk d’r is.

Christus, oons licht

schien deur oons hen, schien deur ’t duuster

Christus, oons licht

schien vandage, hier in oen huus.

**Votum en grootnis**

**Wiej zingt: Komt nou biej mekare**

Komt nou biej mekare

zingt en roept van bliedschap

kom nou, o kom nou noar Bethlehem

kiek an, de Koning is doar juust geboren

Stoat stil um hier te bidden

stoat stil um hier te bidden

stoat stil um hier te bidden

veur oonze God.

De hemelse eng’len

reupen toen de herders

komt en goat kieken ginds in die stal

loat wiej ok rap dan doar goan met mekare

Stoat stil um hier te bidden

stoat stil um hier te bidden

stoat stil um hier te bidden

veur oonze God.

Het licht van de Vader

’t licht van alle lichten

lig hier in ’t duuster op schamel stro

Goddelijk Kind, sluim’rend in de doeken

Stoat stil um hier te bidden

stoat stil um hier te bidden

stoat stil um hier te bidden

veur oonze God.

O Kind oons geboren

liggend in een kribbe

neem oonze liefde met wille an

Iej die oons liefhebt

Oe beheurt oons harte

Stoat stil um hier te bidden

stoat stil um hier te bidden

stoat stil um hier te bidden

veur oonze God.

**Gebed biej ’t lösdoon van ’n Biebel**

**Leazing: Jesaja 9 : 1 - 6**

’t Volk dat in ’n duustern roonddwelt, zöt ’n groot lech, de leu wont in ’t laand, zwart as de nach, oawer ear schient glaanzend lech. Onmeundig bliej maakt Iej ear, rieke bliedschop keump op ear daal. Veur owwe oagen bint ze net zo oetgeloaten as biej ’t oogstfeest en biej ’t oet mekaar doon van ’t roofspil. Want ’t juk dat ear zwoar op ’n pokkel drukken, dee stange woar ze krom oonder gungen, den stok woar ’n driever ear met anzat, den heb Iej kepot houwen, net as was ’t Midiansdag. Al dee soldoatenstiefels woar ze met roond basken, dee jässe, deurnat van ’t blood, ze wordt almoal verbraand, votvretten deur ’t vuur.

Want der is ja veur oons nen kleanen op de wearld kömmen, nen Zön is oons geaven, machtig gezag lig Um op ’n schoolder, ze geaft Um de namen Woonderlijken Roadsman, Stearken God, Vaar veur eeuwig en aaltied, Vorst van de vrea; groot zal Zien gezag wean, an Ziene vrea keump gin eand, veur David zienen troon en veur Zien Riek. Hee zal ’t stichten en in staand hoalden, met recht en gerechtigheid, van now of an veur eeuwig en aaltied. HEE-Almachtig zal dat terechte maken deur Zien leefdesvuur.

**TODA: Vrea in ’n nach**

Vuur boeten is ‘t koold

d’r gleamp gin goold

‘t is stille miln in ‘n nach’

Ineens ne stem’

biej Bethlehem

mien hart, ha’j ‘t ooit edach?

Gloria vuur ‘n heugsten Hear’

gloria, God krig de ear’

vrea vuur de leu en gin geweeld

galmt heelder duur het veeld.

Wiej goat op ‘n trad

wiej veendt wal wat

kiek, doar lig ‘t Christuskeend

Eerst man vuur man

mer ‘t greujt verdan

doezenden dee’t Christus veendt.

Gloria vuur ‘n heugsten Hear’

gloria, God krig de ear’

vrea vuur de leu en gin geweeld

galmt heelder duur het veeld.

Dörf-iej het an

komt hier op an

en geewt dat Wich ow zeart’

Owwen angst weajt weg

dan skient Ziin lech

en dat is heel wat weard.

**Leazing Lucas 2 : 1 - 13**

En toen gebeurden 't dat keizer Augustus besleut um iederiene van de hele wereld in te schrievn. Die eerste inschrieving werd uut evoerd toen Quirinius gouverneur was over Syrië. En iederien ging op pad um zich te loaten inschrievn, iederien in zien eigen stad.

Zo ging ook Jozef uut Nazareth in Galilia noar Judea toe, noar de stad van David, die Bethlehem heten. Hij was der ja ien uut David zien familie en uut zien volkshuus. Doar liet hij zich inschrievn met Maria. Ze stun op t punt um te goan trouw'n, zij liep ja al op 't leste. En 't gebeurden, toen ze doar waren, dat 't zo wied was. En doar werd hun zoon geboren, hun eerste kiend. Ze wikkelden Um in doeken en legden Um in 'n kribbe, want veur hun was d'r narngs un plekkie vrij in 'n harbarg.

Der waren herders doar in die buurten, die 's nachts de wacht hielden in ‘t veld, biej hun schoapen. In ien keer stunt doar een engel van God biej hun en God zien hemelse glans scheen um hun hen. Zie schrukken zich lam.

Mar ien engel zee tegen hun: “Wees mar niet bange, want ik heb een hiele mooie bosschop veur oe, die bliedschap zal betekenen veur 't hiele volk! Want vandage is oen Redder geboren, Christus de Heer, in de stad van David. En dit is een anwiezing: Iej zult dat Kleintie vinden, in doeken ewikkeld en 't lig in ne kribbe. En op slag was doar biej die ene engel een heel koppel aandern, 'n hemels leger. Zie prezen God en zungen: Ere an God in de hoogste hemel en vrede bie de meansen, woar God zien genoegen an hef.

**Wiej zingt: Ere an God**

Ere an God, ere an God

doar in ’n hemel

doar in ’n hemel

doar in ’n hemel

Vrede op aarde

vrede op aarde

veur meansen die Hij verlossen zal!

Ere an God doar in ’n hemel

ere an God doar in ’n hemel.

En op de weareld en op de weareld

en op de weareld en op de weareld

vrede veur volkr’n, vrede veur volkr’n

Hij zal verlossen, vrede veur volkr’n

Hij zal verlossen, Hij zal verlossen!

Ere an God, ere an God

doar in ’n hemel

doar in ’n hemel

doar in ’n hemel

Vrede op aarde

vrede op aarde

veur meansen die Hij verlossen zal! A-men. A-men.

**Leavnde pleatkes**

Wiej zingt: Wa’w d’r van zegn wilt, gef vrea ne kaans (4x)

(bewearking van “All we are saying is give peace a chance”)

Leavnde pleatkes: oetbeeldingen

Wiej zingt: Wa’w d’r van zegn wilt, gef vrea ne kaans (6x)

**Prakkesoasie**

**TODA: Zeagen reagnet op de wearld**

(bewerking door Arie Jansen van Little drop of heaven)

Loat oet ’n hemmel zeagen reag’nen op de wearld.

Brengt vrea, zeute vrea.

Loat oet ’n hemmel zeagen reag’nen op de wearld.

Brengt vrea vuur de wearld.

Loat oet ’n hemmel zeagen reag’nen op de wearld.

Brengt vrea, zeute vrea.

Loat oet ’n hemmel zeagen reag’nen op de wearld.

Brengt vrea vuur de wearld.

Brengt vrea vuur de wearld.

Loat vrea kommen, loat vrea kommen.

Ow wil gebuurt, loat den gebuur’n

op de wearld net as in ’n hemmel.

Loat vrea kommen, loat vrea kommen.

Ow wil gebuurt, loat den gebuur’n.

Loat ow vrea dale kommen oet ’n hemmel noar de wearld.

Viej bidt vuur vrea.

Loat oet ’n hemmel zeagen reag’nen op de wearld.

Brengt leefd’, echte leefd’.

Loat oet ’n hemmel zeagen reag’nen op de wearld.

Brengt leefd’ vuur de wearld.

Brengt vrea vuur de wearld.

Loat leefde kommen, loat leefde kommen.

Ow wil gebuurt, loat den geburen

op de wearld net as in ’n hemmel.

Loat leefde kommen, loat leefde kommen.

Ow wil gebuurt, loat den geburen.

Loat ow leefde kommen oet ’n hemmel noar de wearld.

Viej bidt vuur leefde.

Loat oet ’n hemmel zeagen reag’nen op de wearld.

Brengt geluk, groot geluk.

Loat oet ’n hemmel zeagen reag’nen op de wearld.

Brengt geluk vuur de wearld.

Brengt geluk vuur de wearld.

Loat dee zeagendruppels volop dale vallen.

Brengt vrea, leefd’ en geluk vuur alle leu.

**Veurbeden**

Wiej zingt tusken de veurbeden: Sjalom aleichem (= Vreade is met ow)

**TODA: Oonze Va verbörgen**

Oonze Va verbörgen

Owwen naam wordt ezene in oons

Ow koninkriek kump op earde

Ow wil; loat den geburen,

nen wearld met beume tot in ‘n hemel,

woer’t water skittert, en brood

gerechtigheid is, en daanksweard.

Woa’j vuur vrea nit hoowt te vechen

woar’t troos en vergewing is

en leu vriejoet köant kuiern

woar’t wichter nog wichter köant wean

de deers nit hoowt te lieden

nooit één meanske emarteld,

nit één meanske oonderdrukt.

Blust de helle in oons heuwd

braandt ow Woord in oons harte

brekt het iezer met haane

brekt de mach van ’t duuster.

Van Ow is de toekomst

kump wat er kump

**Vreadesweans**

Wiejleu doot mekaar de haand

**Geaf vreade duur van haand töt haand**

*TODA vrouwen*

Geeft vreade duur van keend op keend

den skat mu´j good bewoaren

en hoold dat vlämke oet de weend

beskoarmt ‘t vuur gevoaren.

*TODA mannen*

Geeft vreade duur van haand tot haand

met leefde, oonze redding.

en vreand’lijk wean in doon en loaten

Weas zeunig op Gods skepping.

*TODA + gemeente vrouwen*

Geeft vrede deur van haand tot haand

da’s iets um uut te delen

en kiekt mekaar met liefde an

dat löt ‘t kapotte helen.

*TODA + gemeente mannen*

Die starke, zachte hand, Goddank,

gef troost in tied van regen.

a’j stille valt sprek toch die hand

van vriendschap, kracht en zegen.

*Almoal*

Geef vrede deur van kind op kind,

zo as’t oons aalt e-leerd is.

Vertel van Christus overal

de Schat die alles weerd is.

**Zeagen**

**Wiej zingt: Middenin de winternacht**

Middenin de winternacht

kwam zomar uut de wolk’n

’t heil, woarop zo lang was wacht

gift veur alle volk’n

Elke vogel zingt zien lied

herders woarum zing iej niet

Sloat de citer an

fluit’n bloast verdan

loat de bel, loat de trom

en heurt ok de koren:

Christus is geboren.

Vrede was ’t overal

wilde dieren kwamen

biej de schoapen in de stal

en ziej speulden samen.

Elke vogel zingt zijn lied

herders woarum zing ie niet

Sloat de citer an

fluit’n bloast verdan

loat de bel, loat de trom

en heurt ok de koren:

Christus is geboren.

Ondanks winter, sniej en ies

blöait noe alle bomen

want het aardse paradies

is vannacht e-komen

Elke vogel zingt zien lied

Herders woarum daans iej niet

Sloat de citer an

fluit’n bloast verdan

loat de bel, loat de trom

en heurt ok de koren:

Christus is geboren.

Kiek doar stiet de morgenster

stralend in de Kerstnacht

want de dag is niet meer ver

dat die glans van Gods macht

nou wel spoedig komen zal

Herders bloast de fluiten an

loat de bel bim-bam

loat de trom rom-rom

keer nou um, keer nou um

en heurt ok de koren:

Christus is geboren.

Őargelspel (gemeente blif nog eavn zitten)

Bert vertealt oaver de collecte

’t Koor en muzikaanten wearkt um niks met an dizzen deenst. Al dizze leu wilt wiej geern wat doon.

Doar broekt wiej de opbrengst van de collecte veur. Wat der oaver blif geet noar de Sint Vitus keark

Geaf!

Őargelspel (gemeente geet vot)

**Collecte** (biej de oetgang)

Geavn kan ok op rekkeningnummer: NL59RABO 0312 9339 91

t.n.v. Rooms Katholieke Parochie Emmanuel Dedemsvaart

o.v.v. Kerstnachtdienst 2022



**Wiej weanst owleu gezeagende en plezearige kerstdagen en goodgoan in 2023**

**Oetzending**

*Tillevisie*

Mirweenteroavnd 24 december um 20:00 en 23:00 uur

1en Kerstdag 25 december um 09:00 uur

*Radio*

1en Kerstdag 25 december um 07:00 uur

De liturgie kȍ’j daaldoon (downloaden) van de webstea van RTV Oost

**An alle leu dee metwearkt hebt an dizzen deenst: onmeundig daankensweerd**

Vertalingen en bewearkingen:

Gerrit Jan Beunk, Gerrit Dannenberg, Arie Jansen en Thea Kroese